CELEX: 62012CN0323
Language: sl
Date: 2012-07-05 00:00:00
Title: Zadeva C-323/12: Predlog za sprejetje predhodne odločbe, ki ga je vložilo Curtea de Apel București (Romunija) 5. julija 2012 – E.On Energy Trading SE proti Agenția Națională de Administrare Fiscală, Direcția Generală a Finanțelor Publice a Municipiului București – Serviciul de administrare a contribuabililor nerezidenți

29.9.2012   
            
            
               SL
            
            
               Uradni list Evropske unije
            
            
               C 295/18
            
         Predlog za sprejetje predhodne odločbe, ki ga je vložilo Curtea de Apel București (Romunija) 5. julija 2012 – E.On Energy Trading SE proti Agenția Națională de Administrare Fiscală, Direcția Generală a Finanțelor Publice a Municipiului București – Serviciul de administrare a contribuabililor nerezidenți
   (Zadeva C-323/12)
   2012/C 295/31
   Jezik postopka: romunščina
   
      Predložitveno sodišče
   
   Curtea de Apel București
   
      Stranki v postopku v glavni stvari
   
   
      Tožeča stranka: E.On Energy Trading SE
   
      Tožena stranka: Agenția Națională de Administrare Fiscală, Direcția Generală a Finanțelor Publice a Municipiului București – Serviciul de administrare a contribuabililor nerezidenți
   
      Vprašanja za predhodno odločanje
   
   
               1.
            
            
               Ali se lahko davčni zavezanec z glavnim sedežem v državi članici Evropske unije, ki ni Romunija, ki je za namene DDV v Romuniji določil davčnega zastopnika na podlagi zakonskih določb, veljavnih pred vstopom Romunije v Evropsko unijo, šteje za „davčnega zavezanca, katerega sedež ni na ozemlju države“, v smislu člena 1 Osme direktive Sveta z dne 6. decembra 1979 o usklajevanju zakonodaje držav članic o prometnih davkih – postopki za vračilo davka na dodano vrednost davčnim zavezancem, katerih sedež ni na ozemlju države (79/1072/EGS) (1)?
            
         
               2.
            
            
               Ali zahteva, da pravna oseba ne sme biti identificirana za namene DDV, določena s členom 1472(1)(a) zakona št. 571/2003 davčnega zakonika, ki prenaša določbe direktive, pomeni dodaten pogoj poleg tistih, ki so izrecno določeni v členih 3 in 4 [Osme direktive], in če je odgovor pritrdilen, ali je tak dodaten pogoj dovoljen z vidika člena 6 direktive?
            
         
               3.
            
            
               Ali imajo lahko določbe členov 3 in 4 [Osme direktive] neposredne učinke, torej ali izpolnitev pogojev, ki jih izrecno določajo te določbe, pravni osebi, ki nima sedeža na ozemlju Romunije, v skladu s členom 1 daje pravico do povračila DDV, ne glede na njihovo obliko izvajanja v nacionalni zakonodaji?
            
         
      (1)  UL L 331, str. 11.